ત્યાં સુધીમાં એક ડેન્જર ખિલાડીનું મેદાન પર આગમન થઈ ગયેલું. શાહરૂખ ખાન. બાજીગર અનિલે ઠુકરાવી હતી. તે સીડીને જ પોતાની સફળતા માની, નેગેટિવ રોલ સાથે શાહરૂખે એન્ટ્રી મારી અને બની ગયો નેગેટિવ સુપરસ્ટાર અને પછીથી રોમેન્ટીક હિરો. એટલામાં અક્ષયની ખિલાડી સવારી આવી પહોંચી. અમિતાભનો સુર્ય અસ્ત થવાનું નામ નહતો લેતો. અજય દેવગનની બાઈકમાં બે ટાંટિયા પહોળા કરી મારેલી એન્ટ્રીએ યંગસ્ટર્સને દિવાના કર્યા હતા. આમિર ખાન પોતાની બૌદ્ધિકતાથી આગળ વધી રહ્યો હતો, પણ સલમાન ? સલમાન માટે ડિરેક્ટર્સને લાગતું હતું કે, હવે આ ભાઈને સાઈડ રોલ આપી દેવા જોઈએ. સલમાન તે કરવા માંગતો ન હતો. અને કદાચ આજ કારણે સલમાનના પિતાએ સર્જેલો એંન્ગ્રીયંગ-મેન કાગળના પાનામાંથી બહાર નીકળી પોતાના દિકરાના શરીરમાં વળગી ગયો. પ્રેમમાં પડેલા લવરબોય સાથે ઠોકરો ખાતા યુવાનની કહાની બિલ્કુલ એવી જ હતી જેવી તેના પિતા સલીમ ખાને એંગ્રી યંગમેનની ઘડેલી. સલમાન મોર્ડન જમાનાના એંન્ગ્રી યંગમેન બની ચૂક્યા હતા. અને આ સાથે જ પત્થર કે ફુલ તેના પિતાએ તેની એંન્ગ્રી યંગ મેન ઈમેજ માટે જ બનાવી હતી. આ ફિલ્મના રાઈટર પણ તેના પિતા જ હતા. અને તેમને ખ્યાલ આવી ગયો કે, દિકરો હવે રિયલમાં એન્ગ્રી-યંગમેન બનવા જઈ રહ્યો છે.